Παρηγορητική αγωγή

Η παρηγορητική αγωγή είναι μια διεπιστημονική προσέγγιση της ιατρικής με στόχο την βελτιστοποίηση της ποιότητας ζωής και τον μετριασμό του πόνου στα άτομα με σοβαρές και περίπλοκες ασθένειες. Στην δημοσιευμένη βιβλιογραφία, υπάρχουν πολλοί ορισμοί. Πιο συγκεκριμένα, ο ΠΟΥ την περιγράφει ως "μια προσέγγιση που βελτιώνει την ποιότητα ζωής των ασθενών, οι οποίοι αντιμετωπίζουν απειλητικές για την ζωή ασθένειες, και των οικογενειών τους μέσω της πρόληψης και της ανακούφισης του πόνου χάρη στην έγκαιρη αναγνώριση, αξιολόγηση και θεραπεία του πόνου και άλλων προβλημάτων σωματικής, ψυχοκοινωνικής και πνευματικής φύσεως." Στο παρελθόν, η παρηγορητική αγωγή περιλάμβανε μια συγκεκριμένη ιατρική προσέγγιση αλλά πλέον ο ΠΟΥ ακολουθεί μια πιο ευρεία προσέγγιση, ότι η παρηγορητική αγωγή πρέπει να εφαρμόζεται το συντομότερο δυνατό απέναντι σε οποιαδήποτε χρόνια και θανατηφόρα ασθένεια.

Η παρηγορητική αγωγή είναι κατάλληλη για άτομα με σοβαρές ασθένειες σε όλο το ηλικιακό φάσμα και μπορεί να παρέχεται είτε μόνη της είτε σε συνδυασμό με μια θεραπευτική αγωγή. Παρέχεται από μια διεπιστημονική ομάδα που μπορεί να περιλαμβάνει γιατρούς, νοσηλευτές, φυσιοθεραπευτές, ψυχολόγους, κοινωνικούς λειτουργούς, ιερείς και διαιτολόγους. Η παρηγορητική αγωγή μπορεί να παρέχεται σε διάφορα περιβάλλοντα όπως σε νοσοκομεία, ως εξωτερικοί ασθενείς, με εξειδικευμένο νοσηλευτικό προσωπικό και στο σπίτι. Παρόλο που είναι ένα σημαντικό κομμάτι στα τελευταία χρόνια της ζωής, η παρηγορητική αγωγή δεν περιορίζεται αποκλειστικά σε άτομα που βρίσκονται κοντά στο τέλος της ζωής τους.

Οι έρευνες αποδεικνύουν την αποτελεσματικότητα της προσέγγισης μιας παρηγορητικής αγωγής στην βελτίωση της ποιότητας ζωής ενός ασθενούς καθώς ασχολείται άμεσα με τον ίδιο τον ασθενή.

Κύριος στόχος της παρηγορητικής αγωγής είναι η βελτίωση της ποιότητας ζωής για όσους πάσχουν από χρόνιες ασθένειες. Συνήθως παρέχεται προς το τέλος της ζωής αλλά είναι κατάλληλη και για ασθενείς οποιασδήποτε ηλικίας.

Παραπομπές

Εξωτερικοί σύνδεσμοι 

 Family Caregiver's Guide to Hospice and Palliative Care
 NCPC   The UK National Council for Palliative Care
 All Ireland Institute of Hospice and Palliative Care
 Scottish Partnership for Palliative Care
 The Palliative Hub
 The Palliative Hub – Adult
 The Palliative Hub – Learning Platform
 The Palliative Hub – Children and Young People
 Improving Access to Palliative Care
 Coroners Court of Queensland.  Findings of investigation. Palliative care

Ποιότητα ζωής